Notum sit omnibus, quod ego Avundo et uxor mea Dumesia donamus Deo et sanctis ejus apostolis Petro et Paulo, ad locum Cluniacum, de rebus nostris quæ sunt sitæ in pago Matisconense, in agro Maciacense, in villa Obblado: hoc est unum curtile, et vineam cum manso; et terminatur a mane terra Wilelmi, a medio die Sanctæ Mariæ, a sero Sancti Vincentii, a cirtio via publica, et faciant monachi supradicti loci quicquid facere voluerint. Qui autem contradicere voluerit, auri unciam I componat; et postea firma et stabilis permaneat, cum stipulatione subnixa. Actum Cluniaco publice. S. Avundi et uxoris ejus Dummasiæ, qui fieri et firmare rogaverunt. S. Arlandi. S. Constantii. S. Aletmi. S. Bernardi. S. Beroldi. S. Tetrici. Regnante Rotberto rege.